Ali Mabrouk El Zaidi

Ali Mabrouk El Zaidi (s. 13. tammikuuta 1974) on libyalainen yleisurheilija, joka kilpailee kestävyys- maasto- ja keskimatkojen juoksussa.

El Zaidi osallistui olympialaisiin ensimmäistä kertaa Atlantassa 1996, jossa hän putosi 1 500 metrillä ensimmäisellä kierroksella oltuaan eränsä kymmenes. Hän juoksi 5 000 metrin matkan seuraavan vuoden MM-kisoissa, joissa hän oli alkueränsä kuudenneksitoista nopein ja putosi. El Zaidi osallistui myös maastojuoksun MM-kisoihin vuosina 1998, 2003 ja 2008 ilman mainittavaa menestystä.

El Zaidi osallistui 5 000 metrin kilpailuun Edmontonin MM-kisoissa 2001, joissa hän jäi jälleen alkueriin. Hän vaihtoi sen jälkeen vielä pidemmälle matkalle ja juoksi Ateenan olympialaisissa 2004 maratonin, jolla hän sijoittui 39:nneksi. El Zaidi oli samalla matkalla kahdeskymmenes vuoden 2007 MM-kisoissa, mutta keskeytti Pekingin olympialaisissa 2008, joissa hän oli 34 vuoden ikäisenä maansa historian vanhin olympiaurheilija.

Ennätykset 

Lähde: IAAF 

 1 500 m: 3.47,18 (2000)
 5 000 m: 13.34,99 (2000)
 10 000 m: 28.48,53 (1999)
 Maraton: 2.13.33 (2008)

Lähteet 

Libyalaiset kestävyysjuoksijat Libyalaiset keskimatkojen juoksijat Libyalaiset maastojuoksijat Vuonna 1974 syntyneet Elävät henkilöt